Between Underfunding and ‘Moral Superiority’: The Position of Diamond OA Journals
2025-03-18 15:00 - 16:00 (Europe/Paris) | Online
U raspravi o otvorenom pristupu časopisi dijamantnog otvorenog pristupa često se ističu kao idealno rješenje jer omogućuju besplatan pristup istraživanjima bez financijskih prepreka za autore, dok upravljanje prepuštaju znanstvenoj zajednici. Ovo izlaganje donosi nalaze studije o njemačkom Diamond OA ekosustavu. Analiza pokazuje da ga čine uglavnom manji časopisi, fokusirani na društvene i humanističke znanosti. Intervjui s urednicima otkrivaju raznolike poslovne modele: dok su neki održivi, drugi ostaju nestabilni zbog nedostatka resursa, što dovodi u pitanje njihovu ulogu u transformaciji otvorenog pristupa. Više informacija i prijave na poveznici.

EU Open Data Days 2025
2025-03-19 - 2025-03-20 | Hibridno
Konferencija EU Open Data Days održat će se 19. i 20. ožujka 2025. u Europskom kongresnom centru u Luxembourgu (ECCL) te online. Ovaj događaj okuplja pružatelje podataka, entuzijaste i korisnike iz Europe i šire s ciljem promicanja potencijala otvorenih podataka. Sudionici će imati priliku čuti uspješne priče i najbolje prakse, suočiti se s izazovima i rješenjima u području otvorenih podataka te istražiti kako vizualizacija podataka oblikuje komunikaciju i angažman građana. Izlaganja su podijeljena u četiri tematske skupine:

Ekosustavi i upravljanje otvorenim podacima
Pristup podacima, kvaliteta i interoperabilnost
Ponovna uporaba podataka i njihov utjecaj
Vizualizacija podataka, komunikacija i pismenost

Za sudjelovanje uživo potrebno je registrirati se putem poveznice, dok za online praćenje registracija nije potrebna.
Više informacija i program pronađite na poveznici.

Good Metadata Practice for Open Access Books
2025-03-20 16:00 | Zoom
Upoznajte se s praktičnim smjernicama za učinkovit rad s metapodacima za knjige u otvorenom pristupu! Uz panel stručnih govornika i dovoljno vremena za pitanja publike, cilj webinara je pomoći izdavačima, knjižničarima i drugima da razumiju ovaj ključni dio izdavačkog procesa za knjige u otvorenom pristupu: zašto su metapodaci važni i kako ih najbolje stvoriti i koristiti.

Prijave klikom na poveznicu.

Dani e-infrastrukture 2025
2025-03-26 - 2025-03-27 | Sveučilište u Zagrebu, Ul. Radoslava Cimermana 88, Zagreb
Dani e-infrastrukture Srce (DEI) godišnja je konferencija koja okuplja korisničku zajednicu Srca i sve zainteresirane za unapređenje znanosti i visokog obrazovanja kroz e-infrastrukturu. Novo izdanje konferencije Srce DEI 2025 održat će se 26. i 27. ožujka 2025. godine u zgradi Rektorata Sveučilišta u Zagrebu (Ulica Radoslava Cimermana 88, zgrada SEECEL).
Konferencija pokriva različita tematska područja:

umjetna inteligencija i podatkovna znanost
napredno računanje (HPC, HTC)
kvantna računala i kvantne tehnologije
digitalne tehnologije u učenju i poučavanju
otvoreno obrazovanje
savezi sveučilišta i interoperabilnost
kibernetička sigurnost
informacijski sustavi
otvorena znanost, istraživači podaci, repozitoriji
znanstveno izdavaštvo i znanstvena komunikacija

Konferencija je prije svega namijenjena osobama koje su povezane sa sustavom znanosti i visokog obrazovanja:

upravama visokih učilišta i javnih instituta
IT stručnjacima iz sustava znanosti i visokog obrazovanja
sistemskim administratorima i administratorima mreže
developerima
administratorima informacijskih sustava i sustava za e-učenje
nastavnicima iz sustava visokog obrazovanja
znanstvenicima / istraživačima
knjižničarima i drugim informacijskim stručnjacima
administrativnom osoblju u ustanovama iz sustava znanosti i visokog obrazovanja.

Više informacija pronađite na mrežnoj stranice konferencije SRCE DEI 2025!

Building a Sustainable Future for Open Science: Meet SCOSS’s Latest Endorsed Infrastructures
2025-04-22 16:00 - 17:00 | Zoom
Pokret otvorene znanosti oslanja se na snažne i održive infrastrukture, pri čemu su mnoge od njih organizirane kao nekomercijalne i akademski vođene organizacije s potrebom za održivim poslovnim modelom. Ključno pitanje za SCOSS [the Global Sustainability Coalition for Open Science Services] i LIBER jest kako knjižničarska zajednica može doprinijeti njihovom opstanku.
Webinar će predstaviti SCOSS, njegovu ulogu u podršci infrastrukturi otvorene znanosti te primjere SCOSS-om podržanih inicijativa. Sudionici će saznati kako ove usluge potiču pravednost, transparentnost i inovacije u znanstvenoj komunikaciji te kako mogu doprinijeti njihovoj održivosti.
Sudjelovanje je besplatno i otvoreno za sve. Prijave klikom na poveznicu.

Ethics of Scientific Publication: Deficient Institutional Responses
2025-04-23 14:30 - 15:30 | Institut Ruđer Bošković, Zagreb
161. kolokvij Centra za znanstvene informacije pod naslovom “Ethics of Scientific Publication — Deficient Institutional Responses” održat će se u srijedu, 23. travnja 2025. u 14:30 h na Institutu Ruđer Bošković (predavaonica 1. krila), Bijenička cesta 54, Zagreb. Predavač će biti Dr. David Sanders, izvanredni profesor bioloških znanosti sa Sveučilišta Purdue, SAD.
Dr. Sanders osvrnut će se na odgovornost svih sudionika u procesu znanstvenog izdavaštva za točnost i kvalitetu objavljenih radova — od autora i recenzenata do urednika i znanstveno-istraživačkih organizacija. Uz kritički pogled na izazove s kojima se znanstvena zajednica suočava, ponudit će i konkretna rješenja za izgradnju transparentnijeg i odgovornijeg znanstvenog ekosustava.
Ovo predavanje relevantno je za sve koji se bave znanstvenim radom – od istraživača, recenzenata, urednika, pa sve do administrativnih tijela unutar znanstveno-istraživačkih organizacija.
Više o događaju pronađite na poveznici: go.irb.hr/161kolokvij

Open Science Café: Otvoreno, pregledno, CRORISno
2025-05-08 10:00 - 11:00 | Online
Centar za otvorenu znanost i upravljanje znanstvenim informacijama Sveučilišne knjižnice Rijeka organizira Open Science Café koji će se održati 8. svibnja 2025. u 10:00 sati putem MS Teamsa. Tema je CroRIS – nacionalni sustav za upravljanje znanstvenim informacijama, a njegovo značenje za otvorenu znanost predstavit će Zrinka Alilović i Helena Šarić iz Centra za znanstvene informacije Instituta Ruđer Bošković.
Webinar će se baviti ulogom CroRIS-a u jačanju otvorene znanosti – od osiguravanja transparentnosti i dostupnosti podataka do praćenja rezultata i povećanja vidljivosti istraživača. Bit će predstavljeni i planovi za nadogradnju sustava, uključujući uvođenje mogućnosti unosa planova upravljanja podacima i istraživačkih softvera.
Više o događaju i prijavama saznajte na poveznici: https://otvorenaznanostuniri.svkri.hr/open-science-cafe-otvoreno-pregledno-crorisno/

Community of Practice: Public Libraries & Citizen Science
2025-05-08 15:00, 2025-09-04 15:00 | Zoom
Pridružite se online seriji događanja „Community of Practice: Public Libraries & Citizen Science“ koju organiziraju SciStarter, ECS Academy i PL2030 u sklopu projekta European Citizen Science. Ova redovita online okupljanja, koja će se održavati tijekom 2025. godine, povezat će knjižnice kako bi dijelile iskustva, najbolje prakse i smjernice za razvoj svojih akcijskih planova za građansku znanost:

6. veljače 2025. (15:00 CET)
8. svibnja 2025. (15:00 CET)
4. rujna 2025. (15:00 CET)
6. studenog 2025. (15:00 CET)

Bilo da tek počinjete ili želite razviti svoj program građanske znanosti, ovo je prilika za suradnju i usavršavanje.
Registrirajte se klikom na poveznicu.

INCONECSS 2025 Conference: Research support in an Age of AI
2025-05-15 - 2025-05-16 | Berlin, Germany
International Conference on Economics and Business Information – INCONECSS je međunarodna konferencija za istraživače, knjižničare i druge informacijske stručnjake koji pružaju podršku istraživačima, nastavnicima i studentima u području ekonomije. INCONECSS nastoji biti platforma za razmjenu ideja o promjenjivim potrebama korisnika i uslugama te o razvoju znanstvenog izdavaštva. Konferencija potiče dijalog između istraživača, informacijskih stručnjaka i drugih profesionalaca koji rade na osiguravanju informacija za istraživanja u području ekonomije.
Ovogodišnje teme konferencije su: umjetna inteligencija, otvorena znanost, znanstvena komunikacija, baze podataka i održivost u novom poslovnom okruženju.
Više informacija o samoj konferenciji i prijavi sudjelovanja pronađite na mrežnim stranicama INCONECSS.

Godišnja konferencija programa Obzor Europa: Otvorena znanost
2025-05-20 09:00 - 16:00 | KRAŠ (Ravnice 48, Zagreb), Croatia (Local Name: Hrvatska)
Godišnja konferencija programa Obzor Europa, pod nazivom Otvorena znanost, održat će se 20. svibnja 2025. u Kraš Auditoriumu u Zagrebu. Događanje organiziraju Ministarstvo znanosti, obrazovanja i mladih te Agencija za mobilnost i programe Europske unije u suradnji s Hrvatskom zakladom za znanost, Sveučilišnim računskim centrom Sveučilišta u Zagrebu (Srce) i Hrvatskom agencijom za malo gospodarstvo, inovacije i investicije (HAMAG-BICRO).
U uvodnom dijelu konferencije bit će predstavljen Plan za otvorenu znanost, uz raspravu o perspektivama budućeg, 10. okvirnog programa za istraživanje i inovacije. Popodnevni program bit će posvećen predstavljanju poziva na dostavu projektnih prijedloga u okviru Radnog programa za 2025. godinu za brojna područja Obzora Europa.
Najavni program konferencije dostupan je ovdje, a registracija je otvorena do 14. svibnja 2025.
Više o konferenciji programa Obzor Europa saznajte na poveznici: https://www.obzoreuropa.hr/novosti-pregled/poziv-na-godisnju-konferenciju-programa-obzor-europa-i-projektnu-radionicu-20-i

IP & OS Masterclass: Understanding Secondary Publication Rights – Promoting Open Access through Legal Tools
2025-05-22 13:00 | Online
Kako možete zakonito ponovno objaviti svoj rad kako bi bio dostupniji široj javnosti? Pridružite se IP4OS webinaru o sekundarnim pravima objavljivanja, važnom mehanizmu za povećanje vidljivosti i dostupnosti znanstvenih publikacija. Webinar će istražiti pravne temelje tih prava, njihovu relevantnost u nacionalnim i međunarodnim kontekstima te kako ih ustanove i znanstvenici mogu učinkovito primijeniti. Također će se baviti nedavnim razvojem politika i pružiti praktične smjernice za snalaženje u ugovorima s izdavačima.
Ova je sesija namijenjena znanstvenicima, knjižničarima, pravnim stručnjacima i donositeljima politika zainteresiranima za otvoreni pristup, autorska prava i znanstvenu komunikaciju. Više detalja i prijava dostupni su na poveznici.

Open Science and Research Summer Conference 2025
2025-05-26 - 2025-05-27 | Hibridno
Open Science and Research Summer Conference održat će se 26.–27. svibnja 2025. u Helsinkiju. Događaj će se odvijati u House of Science and Letters te djelomično online. Program konferencije dostupan je na poveznici.

5th Workshop on Open Citations and Open Scholarly Metadata (WOOC2025)
2025-05-28 - 2025-05-29 | Bologna, Italy
Tim Barcelonske deklaracije o otvorenim istraživačkim informacijama, Sveučilište u Bologni i organizacija OpenCitations organiziraju 5. radionicu Open Citations and Open Scholarly Metadata (WOOC2025) koja će se održati 28. i 29. svibnja 2025. godine u Bologni na temu Open Access of Research Information. Događaj je namijenjen istraživačima, znanstvenim izdavačima, financijerima, kreatorima politika, institucijama i zagovornicima otvorenog citiranja koji su zainteresirani za široku primjenu praksi stvaranja, dijeljenja, ponovne uporabe i unaprjeđenja otvorenih znanstvenih metapodataka.
Prvi dan skupa održat će se susret pod nazivom “Bologna Meeting on Open Research Information”. Cilj je okupljanja potaknuti raspravu među potpisnicima i podupirateljima Barcelonske deklaracije o otvorenim istraživačkim informacijama te ostalim zainteresiranim sudionicima.
Drugi dan skupa bit će posvećen pozvanim predavanjima, prezentacijama i posterskim izlaganjima na temu otvorenih znanstvenih metapodataka (u skladu s prethodnim izdanjima WOOC-a).
Dan posvećen Barcelonskoj deklaraciji o otvorenim istraživačkim informacijama imat će karakter radionice i fokusirat će se na aktivnosti iz akcijskog plana koji je zajednički izrađen tijekom Pariške konferencije o otvorenim istraživačkim informacijama. Bit će to i prilika da radne skupine koje su trenutno u osnivanju predstave svoje planove i rasprave ih s ostalim sudionicima.
Sudjelovanje na oba dana WOOC2025 otvoreno je za sve. Cilj je okupiti potpisnike i podupiratelje Barcelonske deklaracije te sve zainteresirane za otvorene istraživačke informacije, u interaktivnom događaju koji ima za cilj potaknuti razvoj ideja koje će strateški usmjeravati razvoj praksi otvorenih istraživačkih informacija.
Sve informacije o radionici dostupne su na: https://workshop-oc.github.io/

Monitoring Various Open Research Practices: Experiences, Challenges, Next Steps
2025-05-29 14:00 - 16:00 | Online
Na ovom webinaru u organizaciji UK Reproducibility Network (UKRN) voditelji šest pilot-projekata raspravljat će o metodama praćenja praksi otvorenog istraživanja. Teme radionice su:
1. Praćenje FAIR podataka i otvorenih podataka
2. Korištenje izjava o dostupnosti podataka
3. Učinci dijeljenja podataka
4. Prakse predregistracije
5. Primjena CRediT taksonomije za uloge suradnika u publikacijama.
Glavni zaključak većine pilot-projekata je da smo još uvijek prilično daleko od postizanja potpunog, valjanog, pouzdanog i praktičnog sustava za praćenje otvorenog istraživanja. Cilj radionice je podijeliti ova saznanja i potaknuti raspravu sa širom publikom iz znanstveno-istraživačkih institucija, pružatelja usluga i drugih sudionika u znanstvenom ekosustavu.
Više o radionici i prijave na poveznici: https://www.ukrn.org/event/ukrn-webinar-monitoring-various-open-research-practices-experiences-challenges-next-steps/

Advancing responsible research assessment for funders in the European digital space: A dialogue on ethics, integrity, and open infrastructure
2025-06-02 09:00 - 16:30 | Hibridno
Konferencija okuplja ključne dionike europskog sustava procjene istraživanja, uključujući predstavnike Europske komisije, financijere istraživanja, pružatelje infrastrukture, stručnjake za politike i organizacije poput CoARA i ENRIO. Organizirana je u kontekstu Poziva na dostavu dokaza Europske komisije na temu „Europska strategija za umjetnu inteligenciju u znanosti – stvaranje temelja za europsko vijeće za AI istraživanja“, koja je dio šireg Akcijskog plana za AI na europskom kontinentu.
Konferenciju zajednički organiziraju CoARA, Europska komisija i ENRIO, a održat će se u ponedjeljak, 2. lipnja 2025. godine u Palais des Académies (Kraljevske štale, dvorana Ilya Prigogine) u Bruxellesu, od 9:00 do 16:30 CEST te online.
Na konferenciji će se istražiti kako umjetna inteligencija može biti odgovorno integrirana u znanstvena istraživanja i sustave financiranja, s naglaskom na transparentnost, odgovornost i usklađenost s međunarodnim okvirima, poput UNESCO-ove Preporuke o otvorenoj znanosti.
Više o događaju i prijavama saznajte na poveznici: https://www.openaire.eu/eventdetail/1458/advancing-responsible-research-assessment-systems-in-the-digital-space

The DIAMAS Project Final Conference
2025-06-03 | Royal Library of Belgium, Mont des Arts 28, 1000 Brussels, Belgium / Online
Završna konferencija projekta DIAMAS pod nazivom “The Future of Diamond Open Access Publishing in Europe and Beyond” održat će se 3. lipnja 2025. u Bruxellesu, Belgija, u suradnji s Kraljevskom knjižnicom Belgije. Ovaj jednodnevni događaj pružit će priliku stručnjacima, donositeljima politika i članovima znanstvene zajednice da rasprave o aktualnim trendovima, izazovima i prilikama u dijamantnom otvorenom pristupu. Sudionici će imati priliku istražiti inovativne pristupe za unapređenje znanstvene komunikacije i poticanje održivog razvoja sustava otvorenog izdavaštva u Europi i šire.
Pojedine dijelove konferencije bit će moguće pratiti putem mreže.
Više informacija pronađite klikom na poveznicu.

Leading the Way: How libraries are shaping the future of repository services
2025-06-04 15:00 - 16:00 | Online
Snažna mreža repozitorija neophodna je za očuvanje znanstvene produkcije i poticanje znanstvene izvrsnosti diljem Europe. U ožujku 2025. LIBER, OpenAIRE, SPARC Europe i COAR pokrenuli su IMPACT-REPO, zajednički plan za promicanje ključne uloge otvorenih repozitorija u europskom istraživačkom prostoru. Plan se temelji na četiri glavna područja doprinosa repozitorija: povećanje utjecaja istraživanja, poticanje uključivosti, izgradnja povjerenja i podrška inovacijama.
Većinu repozitorija vode i održavaju knjižnice. Kako se otvorena znanost sve više razvija, upravljanje repozitorijima postaje sve važnije među knjižničnim uslugama. Pridružite se dinamičnoj raspravi LIBER-ove Radne skupine za otvoreni pristup o tome kako knjižnice oblikuju budućnost repozitorija i otkrijte njihove nove uloge u ekosustavu otvorene znanosti.
Više o webinaru i prijavama pronađite na poveznici.

PUBMET2025 Druga ljetna škola znanstvene komunikacije
2025-06-09 - 2025-06-11 | Thalassotherapia, Opatija
PUBMET2025 Druga ljetna škola znanstvene komunikacije bavi se važnim temama koje definiraju dinamičan krajolik znanstvene komunikacije u doba otvorene znanosti i umjetne inteligencije. Trodnevni program nudi detaljan uvid u nove trendove i praktične primjene.
Ovogodišnja Ljetna škola je posebno namijenjena doktorandima i mladim istraživačima. Preliminarni program koji uključuje 10 predavača iz 8 ustanova, uključujući prestižne Lancet i Sveučilište Stanford, dostupan je u privitku i na stranicama Ljetne škole.
Teme PUBMET2025 ljetne škole uključuju sljedeće:

akademsko pisanje – kako napisati istraživački rad
pronalaženje prave publikacije u (dijamantnom) otvorenom pristupu za objavu rezultata Vašeg istraživanja, povećanje vidljivosti i korištenje trajnih identifikatora
kako odgovoriti na komentare urednika i recenzenata, kako izgleda otvoreni recenzijski postupak
znanstveno-istraživačka čestitost
načela jednakosti, raznolikosti i uključenosti u istraživanju
generativni AI alati i njihova etička primjena
predregistracija istraživanja, ponovljivost i dijeljenje podataka
metodologija istraživanja
pronalaženje projektnih mogućnosti
ravnoteža između poslovnog i privatnog života.

Organizatori Škole su Hrvatska udruga za znanstvenu komunikaciju – ZNAK, Sveučilište u Rijeci Medicinski fakultet i Fakultet zdravstvenih studija, Sveučilište u Zadru, Sveučilište u Zagrebu Medicinski fakultet i Prehrambeno-biotehnološki fakultet te Institut Ruđer Bošković.

The 20th International Conference on Open Repositories
2025-06-15 - 2025-06-18 | Chicago, Illinois, USA
Konferencija OR2025 simboličnim naslovom “Twenty Years of Progress, a Future of Possibilities“ slavi 20 godina Open Repositories konferencije, ističući dosadašnji napredak u otvorenom pristupu digitalnim resursima i istraživačkim rezultatima te istražujući buduće izazove i mogućnosti repozitorija. Teme ovogodišnje konferencije uključuju jačanje povezanosti i povjerenja u repozitorije, osiguravanje njihove financijske i ekološke održivosti, inspirativne projekte potaknute OR konferencijama te budućnost otvorenog pristupa izvan standardnih AI rješenja.
U sklopu konferencije održat će se nekoliko radionica:

Discover and Create Rich Metadata with the DataCite REST API
DSpace Developer Meet-Up and Q&A
Data Repository Descriptive Metadata: Recommendations & Resources
FAIR Metadata Bright Spots: Guides on the Road to Future Possibilities
InvenioRDM Workshop
DSpace SEO and Statistics Master Class
Optimizing Metadata Discoverability: A Lean Six Sigma Approach

Cijeli program konferencije pogledajte ovdje.
Više o konferenciji možete pronaći klikom na poveznicu.

European Conference on Ethics and Integrity in Academia ECEIA 2025
2025-06-16 - 2025-06-19 | Uppsala, Sweden
Europska konferencija o etici i integritetu u akademskoj zajednici (ECEIA 2025) održat će se od 16. do 19. lipnja 2025. u Uppsali, Švedska. Organizatori 11. konferencije su Centar za istraživačku etiku i bioetiku Sveučilišta Uppsala u Švedskoj i Europska mreža za akademski integritet (ENAI).
Konferencija okuplja stručnjake, istraživače i nastavnike kako bi raspravili ključne izazove i trendove u području akademskog i istraživačkog integriteta. Ovogodišnje teme uključuju etiku primjene umjetne inteligencije u obrazovanju i istraživanju, etiku objavljivanja, sigurnost istraživanja, borbu protiv sustavnih prevara u znanstvenom izdavaštvu, razvoj politika koje promiču znanstvenoistraživačku čestitost te promicanje pravednosti i raznolikosti. Cilj konferencije je poticanje razmjene znanja i suradnje u jačanju etičkih standarda u znanstvenoj i akademskoj zajednici.
Više o događanju saznajte na poveznici: https://academicintegrity.eu/conference/

Metascience 2025
2025-06-30 - 2025-07-02 | University College London
Mnoga znanstvena područja provode opisna istraživanja samog procesa istraživanja. Istovremeno, zagovornici i reformatori predlažu normativna rješenja za unapređenje tog procesa. Donositelji politika, financijeri, izdavači i drugi ključni dionici uvode promjene u društvenu i tehničku infrastrukturu istraživanja. Svi su zainteresirani za to donose li promjene i reforme željene rezultate ili nenamjerne posljedice koje bi mogle ubrzati ili usporiti napredak te primjenu istraživanja u praksi. Istraživači i navedeni dionici zajedno čine istraživačko-razvojni sustav usmjeren na unapređenje sustava i prakse istraživanja. Konferencija Metascience 2025 okupit će ove zajednice kako bi razmijenile ideje, dokaze i potaknule kulturu kontinuiranog eksperimentiranja i unapređenja. Više informacija pronađite na mrežnoj stranici Metascience 2025.

54th LIBER Annual Conference - LIBER 2025
2025-07-02 - 2025-07-04 | Lausanne, Švicarska
54th LIBER Annual Conference održat će se od 2. do 4. srpnja 2025. u Bibliothèque cantonale et universitaire u Lausanneu, Švicarska. Tema konferencije je “Engage, Collaborate, Innovate: Libraries Working to Address Global Challenges”, a fokus je na ulozi knjižnica u rješavanju globalnih izazova.
Glavne teme LIBER 2025 konferencije su:

umjetna inteligencija za/u/i znanstvene knjižnice
partnerstva knjižnica za društveni utjecaj
praćenje i procjena otvorenog istraživanja
održivo poslovanje i razvoj
pravedno i inkluzivno okruženje u knjižnicama
sudjelovanje knjižnica u oblikovanju politika za sve
razvoj vještina za budućnost.

Konferencija okuplja stručnjake iz područja informacijskih znanosti i znanstvenih knjižnica te potiče razmjenu ideja, inovacija i najboljih praksi kako bi knjižnice mogle učinkovitije odgovoriti na suvremene društvene potrebe.
Više informacija o LIBER 2025 konferenciji saznajte klikom na poveznicu.

International Congress on Peer Review and Scientific Publication
2025-09-03 - 2025-09-05 | Swissotel Chicago, Chicago, SAD
Deseti International Congress on Peer Review and Scientific Publication održat će se u Swissôtelu u Chicagu od 3. do 5. rujna 2025. godine. Kongres pruža mjesto za predstavljanje istraživanja vezanih uz kvalitetu i vjerodostojnost uredničke recenzije, financiranja recenzijskog postupka, istraživanja znanstvenih i akademskih publikacija, praksi istraživanja i izvještavanja, prepoznavanja i upravljanja pristranosti, transparentnosti, ponovljivosti i pristupom, istraživanja metrika publikacija i diseminacije, prepoznavanja i upravljanja prijetnjama integritetu znanosti te napretka u razmjeni informacija.
Kongres je namijenjen urednicima, izdavačima, istraživačima, financijerima, stručnjacima za bibliometriju, inovatorima u području informatike i informacija, etičarima, novinarima, kreatorima politika, knjižničarima i svima zainteresiranima za napredak znanstvene komunikacije i kvalitetu znanstvenih dokaza.
Više o događanju pronađite klikom na poveznicu.

29th Annual STI-ENID Conference 2025
2025-09-03 - 2025-09-05 | Bristol, Ujedinjeno Kraljevstvo
Ovogodišnja međunarodna konferencija o pokazateljima znanosti i tehnologije STI-ENID održat će se od 3. do 5. rujna 2025. godine u Bristolu. Konferencija pod nazivom Reconciliation of Research and Measurement istražuje podjele u metodologiji, epistemologiji i znanstvenim pokazateljima, uz poseban naglasak na pitanja jednakosti i raznolikosti u znanstvenom istraživanju.
Organizator konferencije je Sveučilište u Bristolu, a teme konferencije uključuju aktualne izazove poput interpretacije i primjene CoARA standarda, suradnje s novom generacijom meta-istraživača te usvajanja alata za jačanje zajednice.
Više informacija i prijave dostupne su na poveznici.

PUBMET2025 – The 12th Conference on Scholarly Communication in the Context of Open Science
2025-09-11 - 2025-09-12 | Fakultet prehrambene tehnologije i biotehnologije, Pierottijeva ul. 6, Zagreb, Croatia (Local Name: Hrvatska)
PUBMET2025, 12. konferencija o znanstvenoj komunikaciji u kontekstu otvorene znanosti, održat će se od 11. do 12. rujna 2025. godine na Fakultetu prehrambene tehnologije i biotehnologije u Zagrebu. Sudionici će imati priliku razmijeniti ideje i upoznati se s najnovijim trendovima koje oblikuju budućnost znanstvene komunikacije.
Vodeći stručnjaci i znanstvenici okupit će se kako bi raspravljali o ključnim pitanjima: što čini istraživanje kvalitetnim, na koji način otvorena znanost doprinosi diseminaciji znanstvenih rezultata te kakav utjecaj imaju sveučilišta, knjižnice, izdavači i pružatelji usluga na znanstvenu izvrsnost.
Više informacija i prijave dostupne su na poveznici.

Open Science Fair 2025 – Fusing forces – accelerating open science through collaboration
2025-09-15 - 2025-09-17 | Ženeva, Švicarska
Open Science Fair 2025 održat će se od 15. do 17. rujna 2025. godine u CERN-ovu znanstvenom centru Science Gateway u Ženevi, Švicarska. Ova međunarodna konferencija naglašava važnost međunarodnih, međuinstitucijskih i međusektorskih partnerstava u oblikovanju budućnosti otvorene znanosti, u vremenu kada globalni izazovi zahtijevaju zajedničku inteligenciju i otvorenu suradnju.
Ovogodišnje izdanje, pod temom „Fusing forces – accelerating open science through collaboration“, usmjereno je na istraživanje kako različiti oblici suradnje mogu ubrzati znanstvena otkrića, poboljšati pristup znanju i doprinijeti stvaranju pravednijeg i transparentnijeg istraživačkog sustava. Poseban naglasak stavlja se na interdisciplinarnu i globalnu suradnju te ulogu umjetne inteligencije u budućnosti otvorene znanosti.
Konferencija okuplja znanstvenu zajednicu, knjižnice, izdavače, kreatore politika, predstavnike civilnog društva, administratore, inovatore u znanstvenoj komunikaciji i sve dionike zainteresirane za otvorenu znanost. Sudionici će kroz prezentacije, panele, radionice, demonstracije i postere imati priliku razmijeniti iskustva i zajednički oblikovati smjernice za budući razvoj otvorene znanosti.
Glavne tematske cjeline su:

Utjecaj otvorene znanosti
Otvorenost i sigurnost istraživanja
Otvorena znanstvena infrastruktura
Reforma vrednovanja istraživanja
Edukacije o otvorenoj znanosti

Konferenciju organizira OpenAIRE u suradnji s CERN Open Science Office uz podršku brojnih međunarodnih partnera.
Više informacija potražite na poveznici: https://www.opensciencefair.eu/registration-2025

Simpozij "Research Quality Improvement"
2025-09-18 - 2025-09-19 | Park prirode Žumberak, Slani Dol 1, Samobor, 10430, Croatia (Local Name: Hrvatska)
Simpozij “Research Quality Improvement” o unapređenju kvalitete i utjecaja znanstvenog istraživanja održat će se 18. i 19. rujna 2025. godine u Parku prirode Žumberak. Simpozij okuplja istraživače, izdavače, predstavnike znanstvenih institucija, financijere, donositelje politika, i sve ostale zainteresirane i povezane sa znanošću i znanstvenim istraživanjima, s ciljem poticanja rasprave o povećanju kvalitete i utjecaja znanstvenog istraživanja u Hrvatskoj. Za unapređenje kvalitete, utjecaja i inkluzivnosti istraživanja nužne su sustavne promjene temeljene na metaistraživanju, ali uz suradnju svih dionika. Ovaj dvodnevni simpozij obuhvatit će različite teme poboljšanja istraživanja i uključiti perspektive širokog kruga sudionika.
Organiziran je neplaćeni prijevoz iz Zagreba, a registracija se vrši elektroničkom poštom na adresu Danijela.Zanko@irb.hr.
Prijave za postersko izlaganje mogu se poslati do 15. srpnja, a sažetak možete poslati na aculina@irb.hr.
Više informacija potražite na poveznici: https://rqi.irb.hr/symposium

OASPA 2025 Conference on Open Access Scholarly Publishing: Embracing the Complexity - how do we get to 100% OA?
2025-09-22 - 2025-09-24 | Irish College Leuven, Belgija
OASPA [Open Access Scholarly Publishing Association] godišnja konferencija okuplja stručnjake i dionike iz zajednice otvorenog pristupa, potičući razmjenu ideja, povezivanje i inovativna rješenja. U 2025. godini fokusirat će se na složene izazove povezane s težnjom za postizanjem 100% otvorenog pristupa te ključna pitanja koja proizlaze iz ovog cilja.
Primjerice, može li sama ta težnja skrenuti pozornost s kvalitete, održivosti i inkluzivnosti u znanstvenoj komunikaciji? Trebamo li uopće ciljati na 100% otvoreni pristup i što to zapravo znači? Kako se možemo uhvatiti u koštac s temeljnim izazovima u istraživačkoj kulturi i istraživačkom integritetu? Odvlači li fokus na prijelaz sa sadržaja iza paywall sustava na otvoreni pristup pažnju od onih koji već osiguravaju 100% otvoreni pristup? I na koji način širi geopolitički kontekst utječe na naše ambicije?
Konferencija će se održati od 22. do 24. rujna 2025. u Irish College Leuven, Belgija, pružajući priliku za umrežavanje i oblikovanje smjera otvorenog pristupa na globalnoj razini.
Više informacija klikom na poveznicu!

ENRIO 2025 Congress on Research Integrity Practice
2025-09-22 - 2025-09-24 | Hibridno
Kongres ENRIO 2025 održat će se od 22. do 24. rujna 2025. u Ljubljani i nastavit će novouspostavljeni dvogodišnji niz događanja posvećenih praksi istraživačkog integriteta (RI) i razvoju odgovornog istraživanja u Europi. ENRIO 2025 organiziraju European Network of Research Integrity Offices (ENRIO) i Sveučilište u Ljubljani, Slovenija. Kongres je namijenjen svima zainteresiranima i uključenima u unapređenje i održivu provedbu dobrih RI praksi i politika.
Tematski će Kongres naglasiti dinamiku moći u istraživanju i institucionalnu odgovornost za poticanje otvorenog, sigurnog i uključivog istraživačkog okruženja kao temelja RI u svakodnevnoj praksi. U širem globalnom kontekstu to također podrazumijeva prepoznavanje pravednosti, ravnopravnosti i raznolikosti kao ključnih sastavnica RI, kako je istaknuto u Izjavi iz Cape Towna iz 2022. Izlaganja će odražavati niz izazova, kao i praktična i nova rješenja za prevenciju i podizanje svijesti.
Više informacija o događanju pronađite na poveznici: https://enrio2025.si/
